Når folket karakteriserer statsministerkandidatene, scorer Jonas Gahr Støre høyere enn Erna Solberg på alle negativt ladede egenskaper.

Kampanje og Burson-Marsteller har fått Norstat til å sjekke hvilket hovedinntrykk velgerne har av partilederne.

Både Erna Solberg (H) og Jonas Gahr Støre (Ap) blir oppfattet som rolige, smarte og folkelige, men hun mer enn ham. Solberg oppfattes dessuten som glad og er den av partilederne som flest finner folkelig.

Les også: Erna Solberg har «god tro» på valgseier

Støre oppfattes som elitistisk av 22 prosent, mer enn noen annen partileder. Han blir i større grad enn Solberg assosiert med sur, egoistisk og aggressiv.

Egenskapen som hyppigst knyttes til Siv Jensen (Frp) er aggressiv, 53 prosent syns hun er det, 34 prosent oppfatter henne som egoistisk, 30 prosent sier smart og 25 prosent svarer sur.

Les også: Ny måling: Borgerlig flertall, men SV overrasker

Trygve Slagsvold Vedum (Sp) knyttes også til én hovedegenskap: Glad. Det syns 48 prosent.

Knut Arild Hareide (KrF) omtales oftest som rolig, 37 prosent sier det, mens Trine Skei Grande (V) ses mest på som treig (29 prosent).

Audun Lysbakken (SV) oppleves mest som folkelig, men kun av 21 prosent. Han scorer veldig jevnt på flere egenskaper.

Les også: Erna er fortsatt folkets favoritt på NRK-måling

Når det gjelder MDG-talspersonene Rasmus Hansson og Une Bastholm, samt Bjørnar Moxness (Rødt) hukes det oftest av i boksen «vet ikke» – henholdsvis 79, 43 og 51 prosent greier ikke å karakterisere de tre.

(©NTB)

Les også Ap faller videre på ny måling, men MDG får velge

Sett denne videoen?